უფსალის უნივერსიტეტი

**უფსალის უნივერსიტეტი** (**„უუ“**; ) —   კვლევითი უნივერსიტეტი ქალაქ უფსალაში, შვედეთში. მისი დაარსების თარიღი 1477 წელია, რაც მას ქვეყნისა და მთლიანად სკანდინავიის უძველეს უნივერსიტეტად ხდის. საერთაშორისო შეფასებებით ის ჩრდილოეთ ევროპის საუკეთესო უნივერსიტეტების სიაში ხვდება.
მარცხნივ|thumb|უფსალის უნივერსიტეტის ინტერიერი
უნივერსიტეტმა მაღალ სიდიდეებს, მე-16 საუკუნის ბოლოს შვედეთის იმპერიად გარდაქმნის შემდეგ მიაღწია, რომლის შემდეგაც ადრეულ XVII საუკუნეში შედარებით სტაბილური ფინანსური უზრუნველყოფა მიიღო მეფე გუსტავ ადოლფის დიდი შემოწირულობის ხარჯზე. უფსალას ასევე მნიშვნელოვანი ისტორიული ადგილი უჭირავს შვედეთის ეროვნულ კულტურაში, იდენტურობაში, შვედეთის როლის დამკვიდრებაში: ისტორიოგრაფიაში, ლიტერატურაში, პოლიტიკასა და მუსიკაში. ზოგადად შვედური აკადემიური კულტურის მრავალი ასპექტი, მაგალითისთვის როგორიცაა თეთრი სტუდენტური კეპი, სწორედ უფსალადან იღებს სათავეს. ლუნდისა და ჰელსინკის უნივერსიტეტებთან ის გარკვეულ განსაკუთებულობებს იზიარებს, ისეთებს როგორიცაა სტუდენტთა ეროვნული სისტემა.

უფსალა ევროპული უნივერსიტეტების კოიმბრას ჯგუფს მიეკუთვნება. უნივერსიტეტს ცხრა ფაკულტეტი აქვს, რომელიც სამ „ძირითად დისციპლინას“ შორის ნაწილდება. მას დაახლოებით 23,000 სრული დროის სტუდენტი და 2,400 სადოქტოროს სტუდენტი ჰყავს. უნივერსიტეტის პერსონალი დაახლოებით 4,000 მასწავლებელს ითვლის (არასრული და სრული დროით), საერთო ჯამში კი 6,200 თანამშრომელს. უნივერსიტეტის 575 პროფესორთაგან 25%-ს ქალები წარმოადგენენ. 2012 წელს უნივერსიტეტის 5.5 მილიარდი შვედური კრონის (დაახლ. $850 მლნ.) ფინანსური ბრუნვიდან, 29% განათლების ბაზისურ და მოწინავე დონეებზე დაიხარჯა, 67% კი კვლევებსა და კვლევით პროგრამებზე.

## აკადემიური დაწესებულები 
thumb|მარცხნივ|უნივერსიტეტის ბიბლიოთეკა
უნივერსიტეტის ბიბლიოთება *Carolina Rediviva* დაახლოებით 275 000 ტომს ითვლის, რომ არ ჩაითვალოს პატარა ზომის წიგნები და ბროშურები, ასევე 12 000 ხელნაწერს, რომელთა შორისაა ულფილას *Codex argenteus*-იც. უნივერსიტეტს ასევე აქვს ნუმიზმატიკური კოლექცია (დაახლოებით 40 000 მონეტა და მედალი), ნახატების კრებული, მინერალების ძვირფასი კოლექცია, დიდი ბოტანიკური ბაღი მუზეუმთან და კარლ ლინეს ძეგლთან ერთად, ქიმიური ლაბორატორია და სხვა (მთლიანობაში 12) აკადემიური დაწესებულებანი.

1879-1887 წლებში აშენებული უნივერსიტეტის შენობა აშენებულია რენესანსის სტილში, მარმარილოს სვეტებით, მდიდრული დარბაზებითა და აუდიტორიებით.

არქიტექტურულად, უფსალის უნივერსიტეტს ტრადიციულად მდინარე ფირისანის დასავლეთით მდებარე საკათედრო ტაძრის მიდამოებზე დიდი გავლენა ჰქონდა. მიუხედავად შედარებით ახალი მშენებლობლობებისა, ქალაქის ცენტრისგან მოშორებით, უფსალის ისტორიული ცენტრი მაინც უნივერსიტეტის ზეგავლენის ქვეშ რჩება.

## გალერეა 

 ფაილი:Uppsala University Main Building Hall.jpg | უნივერსიტეტის მთავარი შენობის დარბაზი
 ფაილი:Linneanum orangery, Botaniska Trädgården, Uppsala.jpg | უნივერსიტეტის ბოტანიკური ბაღი
 ფაილი:Ob0002 by Upplandsmuseet.jpg | უნივერსოტეტის მთავარი შენობა. 1889 წლის 1 იანვარი.
 ფაილი:Uppsala slott sett från Botaniska trädgården oktober 2012.jpg| უნივერსიტეტის სიმეტრიული ბაღები, უფსალის სასახლის ფონზე
 ფაილი:Universitetshuset.jpg| მთავარი შენობა. 2011 წლის 17 სექტემბერი
 ფაილი:Universitetshuset during Allt ljus på Uppsala 2008-11-15.jpg| უნივერსიტეტი 2008 წლის ნოემბრის სინათლის ფესტივალის დროს

## რესურსები ინტერნეტში 
* უფსალის უნივერსიტეტი 
* უფსალის უნივერსიტეტის სტუდენტური გვერდი  
* THE Rankings – უფსალის უნივერსიტეტი (2008)  
* სწავლა საზღვარგარეთ, უფსალა  – გიდი საერთაშორისო სტუდენტებისთვის ვინც უფსალის უნივერსიტეტში აპირებს სწავლის გაგრძელებას 
* უფსალის უნივერსიტეტის ამერიკელი მეგობრები  
* Ein Student aus Uppsala – Kirsti Sparboe (1969)  

## სქოლიო 
კატეგორია:უფსალის უნივერსიტეტი
შვედეთი
კატეგორია:უნივერსიტეტები ანბანის მიხედვით